सिर से जुड़े जग्गा और बलिया जटिल सर्जरी के जरिए अलग होने के बाद स्वस्थ, एम्स से हुए डिस्चार्ज  
साढ़े चार साल के जुड़वां बच्चों के दो साल एम्स में बीते 
करीब 45 घंटों की दो सर्जरी के बाद अलग-अलग हुए
चंद्रयान-2 के चांद पर पहुंचने के दिन 7 सितंबर को ओडिशा पहुंचेंगे
एम्स के 125 डॉक्टरों की टीम ने सन 2017 के अगस्त और अक्टूबर माह में दो सर्जरी कीं और कामयाबी हासिल की. करीब साढ़े चार साल की उम्र में से दो साल इन दोनों बच्चों ने एम्स में बिताए. केंद्रीय स्वास्थ्य मंत्री डॉ हर्षवर्धन ने कहा कि यह ऐसा मामला है जिस पर रिसर्च होनी चाहिए. उन्होंने जोर देकर कहा कि 'ये दोनों बच्चे सात सितंबर को अपने घर पहुंचेंगे. हमारा चंद्रयान-2 भी 7 सितंबर को चंद्रमा के साउथ पोल पर पहुंचेगा. स्पेस के अंदर एक बड़ी हिस्ट्री क्रिएट हो रही है. आज ये भी सिद्ध हुआ कि खाली स्पेस के वैज्ञानिक ही असाधारण उपलब्धियां हासिल नहीं कर रहे बल्कि हमारे एम्स के डॉक्टर भी पीछे नहीं.'
एम्स के निदेशक डॉ रणदीप गुलेरिया ने इसे गर्व का दिन बताया. उन्होंने कहा कि 'भारत ही नहीं दुनिया के लिए भी यह एक मिसाल है, क्योंकि सर्जरी बहुत जटिल थी, पर हमें कामयाबी मिली.'

कार्नियोपेगस टीम के इंचार्ज डॉ दीपक गुप्ता ने इस मौके पर डॉ एके महापात्रा को शिक्षक के तौर पर याद किया जिनके नेतृत्व में इन बच्चों की शुरुआती मैराथन सर्जरी हुई. साथ ही बताया कि जग्गा स्कूल जाने की हालत में है जबकि बलिया का कुछ और वक़्त तक ख्याल रखना होगा. फिलहाल कुछ हफ्तों तक ये दोनों बच्चे कटक के एससीबी मेडिकल कॉलेज में रहेंगे. डॉ दीपक ने यह भी कहा कि अभी तक दुनिया में ऐसे 10 से 15 केस ही रिपोर्टेड हैं. यह हमारे भारत में पहला केस है जिसमें हम दोनों बच्चों को अलग-अलग करके जीवित रख पाए हैं. जग्गा का वेट आइडियल है. बलिया का कम है, पर गेन कर रहा है.


#WATCH Delhi: Jaga, one of the conjoined twins, plays football with hospital staff at AIIMS. Jaga&Balia were admitted at AIIMS on 14.07.2017 as Craniopagus (conjoined twins) where they underwent staged separation of surgeries&separated on 25.10.2017. They'll be shifted to Odisha. pic.twitter.com/8yUw5zSPns
जग्गा और बलिया का जन्म ओडिशा के कंधमाल में अप्रैल 2015 में हुआ. उनका शुरुआती इलाज भुवनेश्वर में कराया गया. वहां जब नाउम्मीदी दिखी तो जुलाई 2017 में उन्हें एम्स लाया गया. यहां उनकी दो जटिल सर्जरी की गईं और सफलता मिल गई.